Issa li għaddew sentejn minn mindu tnediet is-Sejħa ta' Tartu, jidher li sar progress tajjeb fl-implimentazzjoni fejn tidħol il-promozzjoni ta' stili ta' ħajja sana madwar l-UE. Fis-Sejħa ta' Tartu għal Stili ta' Ħajja Sana, il-Kummissarju għall-Edukazzjoni, il-Kultura, iż-Żgħażagħ u l-Isport Tibor Navracsics, il-Kummissarju għas-Saħħa u s-Sikurezza tal-Ikel Vytenis Andriukaitis, u l-Kummissarju għall-Agrikoltura u l-Iżvilupp Rurali Phil Hogan, għamlu 15-il impenn biex jippromwovu stili ta' ħajja sana permezz tal-isport, l-ikel, l-innovazzjoni jew ir-riċerka. L-ewwel riżultati juru ċar u tond li minn mindu tnediet is-Sejħa ta' Tartu, il-Kummissjoni qed tuża aktar fondi, tqajjem aktar kuxjenza u tiġbor aktar tagħrif biex tindirizza d-dieti mhux sani, l-obeżità u n-nuqqas ta' attività fiżika. Illum, it-tliet Kummissarji inkarigati qed jospitaw avveniment fi Brussell biex jevalwaw il-kisbiet tas-Sejħa ta' Tartu għal Stil ta' Ħajja Sana u jesploraw aktar passi għall-ġejjieni. Il-Kummissarju Hogan qal: “Il-progress li sar hu sinjal qawwi tar-riżultati kbar li nistgħu niksbu jekk naħdmu flimkien. Kemm fejn jidħlu dieti bilanċjati kif ukoll fejn tidħol l-attività fiżika regolari hemm ħafna iżjed x'jista' jsir u jien persważ li qbadna t-triq it-tajba.” Il-Kummissarju Andriukaitis qal: “Meta nippromwovu s-saħħa nkunu qed ninvestu fil-ġejjieni tagħna. Is-Sejħa ta' Tartu hija eżempju tajjeb ta' kif nistgħu nagħmlu dan, f'kull politika, billi nqarrbu flimkien is-saħħa, ir-riċerka u l-ambjent. Tajjeb li jissokta dan l-isforz.” Il-Kummissarju Navracsics qal: “Tul dawn l-aħħar sentejn bdejna nagħmlu d-differenza, iżda dan hu biss l-ewwel pass. Irridu nibqgħu naħdmu flimkien u nsaħħu l-isforzi tagħna biex nippromwovu stili ta' ħajja sana u naħtfu l-opportunitajiet li joffri l-isport biex ntejbu bis-sħiħ il-benessri u t-tiswir tal-komunitajiet.” Fost ir-riżultati ewlenin hemm: Fl-avveniment tal-lum, it-tliet Kummissarji se jaffermaw mill-ġdid l-impenn tagħhom li jippromwovu stili ta' ħajja sana u se jibagħtu messaġġ lill-Kummissjoni li jmiss biex din il-ħidma tissokta. Is-seminar se jintemm bl-iffirmar ta' dikjarazzjoni konġunta u ċerimonja ta' premjazzjoni, sabiex jiġu rikonoxxuti l-aqwa prattiki fl-oqsma tas-sistemi tal-ikel san u sostenibbli u jonqsu l-imwiet ikkawżati mill-mard mhux komunikabbli.https://ec.europa.eu/sport/policy/societal-role/health-participation_en Il-kuntest Is-Sejħa ta' Tartu għal Stili ta' Ħajja Sana tnediet waqt seminar dwar l-istili ta' ħajja sana li ġie organizzat matul il-ftuħ tal-Ġimgħa Ewropea tal-Isport 2017 f'Tartu, l-Estonja. Il-Kummissarji Navracsics, Andriukaitis u Hogan iffirmaw it-twissija tas-Sejħa ta' Tartu kontra l-obeżità fit-tfulija, id-dieti mhux sani jew in-nuqqas ta' attività fiżika. Tiġbor 15-il impenn li jgħaqqdu flimkien il-ħidma li qed issir f'diversi oqsma, fosthom l-isport, l-ikel, is-saħħa, l-innovazzjoni u r-riċerka, biex tippromwovi stili ta' ħajja sana. Minbarra li ssaħħaħ il-koperazzjoni fost id-dipartimenti differenti tal-Kummissjoni, is-Sejħa ta' Tartu tibgħat sinjal qawwi dwar l-importanza tal-istili ta' ħajja sana u tistieden lill-Istati Membri tal-UE u lis-soċjetà ċivili biex jikkontribwixxu. Għal aktar informazzjoni Il-fuljett Skeda informattiva Attività Fiżika Favur is-Saħħa Sit web dwar in-nutrizzjoni u l-attività fiżika Pjattaforma tal-Politika tas-Saħħa tal-UE Portal tal-Għarfien għall-Promozzjoni tas-Saħħa u l-Prevenzjoni tal-Mard